Source: https://birosag.hu/nyitott-birosag/eredmenyeink-0
Timestamp: 2019-07-17 08:30:30
Document Index: 27258132

Matched Legal Cases: ['Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'Bíróság ']

Eredményeink | Magyarország Bíróságai
A Nyitott Bíróság országos program eredményei
Az Országos Bírósági Hivatal 2012 novemberében, a társadalmi felelősségvállalás jegyében, a felnövekvő generációk jogtudatos állampolgárrá válása és az igazságügyi pályaorientáció elősegítése érdekében hívta életre Nyitott Bíróság országos programot.
Az elmúlt évek eredményei azt mutatják, hogy a bíróságok széleskörű közreműködésével megvalósult, tartalmát és módszertanát illetően egyaránt színes program évente több tízezer érdeklődőt vonz. A Nyitott Bíróság Program célja a jogi ismeretterjesztés, az állampolgárok jogtudatosságának elősegítése, a bírósági munka társadalmi elfogadottságának és a bíróság iránti bizalomnak az erősítése, továbbá a fiatal és fiatal felnőtt korosztályok körében a bírói hivatás megismertetése a munkaerő-utánpótlás előmozdítása érdekében.
A program a közvetlen hatást az alapvető jogi ismeretekről, a bíróság - és tágabban az igazságszolgáltatás - feladatairól szóló tájékoztatással, míg a közvetett hatást a jogi tudatosság és a jogérzékenység emelésével éri el. A bírósági szervezet iránti bizalom kialakítása, fenntartása, elmélyítése mindezen erőfeszítések következménye.
Összefoglaló a Nyitott Bíróság 2017. évi eredményeiről
Összefoglaló a Nyitott Bíróság 2018. évi eredményeiről